Diari Oficial de la Generalitat Valenciana


Sumari del DOGV 5489, del 13-04-2007 (2007/4101)

Informació pública de l'expedient d'alteració de la qualificació jurídica d'un bé propietat de l'Ajuntament de Bigastro.
------------------------------------------------------------------------------------------------------------------------

### Dades del document

Número de DOGV
:   5489

Data del DOGV
:   13-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/4101


Data del document
:   20-03-2007

Organisme emissor
:   Ajuntament de Bigastro

Tipus de document
:   Informació Pública

Per Resolució de l'Alcaldia número 81/2007, de 20 de març, ha sigut iniciat expedient d'alteració de la qualificació jurídica del bé propietat d'este ajuntament que a continuació es transcriu:   
Descripció finca a segregar i desafectar. Urbana. Terreny de forma irregular, amb una superfície de 580,34 metres quadrats, i amb els següents límits actuals: nord, resta de finca de la qual se segrega, en l'actualitat carrer La Paz; sud, propietat de l'Ajuntament de Bigastro, finques registrals 4134 i 3588, a les quals s'agrupa; est, resta de finca de la qual se segrega esta, en l'actualitat carrer Julián Besteiro; i oest, resta de finca de la qual se segrega esta, en l'actualitat carrer La Balsa. La finca descrita prové de la finca inicial que es transcriu a continuació:   
Finca inicial. Urbana. Finca de propietat municipal, lliure de càrregues i gravàmens, situada a Bigastro, vials de la unitat d'actuació número 15 (reparcel·lació del polígon d'actuació núm. 11 de Bigastro), té una superfície de 4.183,29 metres quadrats, i els seus límits actuals són els següents: front, alineacions i rasants de les parcel·les del sector; esquerra, alineacions i rasants de les parcel·les del sector; dreta, alineacions i rasants de les parcel·les del sector; i fons, alineacions i rasants de les parcel·les del sector; tot això per concórrer en esta parcel·la la totalitat dels vials pertanyents a la unitat d'execució.  
Es troba classificada com a bé d'ús públic servici públic, vials. Xarxa viària del sector.  
Pertany a l'Ajuntament de Bigastro per reparcel·lació urbanística i estudi de detall, aprovat definitivament per l'Ajuntament de Bigastro en sessió plenària de data 14 de març de 1986 i protocol·litzada en escriptura pública, per l'Ajuntament de Bigastro i altres, davant del notari de Santomera, Col·legi d'Albacete, Carlos Pañafiel de Río, el 17 de juliol de 1986, amb el seu número de protocol 710. Pendent d'inscripció en el Registre de la Propietat número 2 d'Orihuela.  
L'expedient d'alteració de la qualificació jurídica del bé a segregar i desafectar es tramita a fi que la dita propietat deixe d'estar classificada com a bé de domini i ús públic i passe a la classificació de bé patrimonial, en consideració als criteris d'oportunitat que consten en l'expedient.  
El que es fa públic per un termini d'un mes comptat des de l'endemà de la publicació del present edicte en el Butlletí Oficial de la Província d'Alacant, així com el en el Diari Oficial de la Comunitat Valenciana, respectivament, perquè els interessats que el desitgen formulen totes les al·legacions o suggeriments que consideren oportuns, en compliment del que disposa l'article 8.2 del Reial Decret 1372/1986, de 13 de juny, pel qual s'aprova el Reglament de Béns de les Entitats locals.  
Bigastro, 20 de març de 2007.- L'alcalde president: José Joaquín Moya Esquiva.